
 18.6.2021
 BG
 Официален вестник на Европейския съюз
 L 216/26
 РЕГЛАМЕНТ ЗА ИЗПЪЛНЕНИЕ (ЕС) 2021/977 НА КОМИСИЯТА
 от 7 юни 2021 година
 за изменение на Регламент за изпълнение (ЕС) 2019/1844 с оглед на въвеждането на изменения от административен характер в разрешението на Съюза за групата биоциди „BPF_Iodine_VET“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея и член 50, параграф 2 от него,
 като има предвид, че:
 (1)
 На 22 октомври 2019 г. с Регламент за изпълнение (ЕС) 2019/1844 на Комисията (2) на дружеството Applied Biocide GmbH беше предоставено разрешение на Съюза номер EU-0020540-0000 за предоставянето на пазара и употребата на групата биоциди „BPF_Iodine_VET“.
 (2)
 На 10 април 2020 г. дружеството Applied Biocide GmbH подаде до Европейската агенция по химикали („Агенцията“) уведомление в съответствие с член 11, параграф 1 от Регламент за изпълнение (ЕС) No 354/2013 на Комисията (3) във връзка с изменения от административен характер в разрешението на Съюза за групата биоциди „BPF_Iodine_VET“, съгласно посоченото в Дял 1, раздели 1 и 2 от приложението към същия регламент.
 (3)
 Applied Biocide GmbH предложи промени в имената на производителите на биоцидите в първо информационно ниво – административна информация, промени в наименованията на един продукт в трето информационно ниво – в мета SPC 2, и един продукт в мета SPC 6, както и добавяне на търговски наименования за отделните продукти в мета SPC 2 и 5, в обобщението на характеристиките на продукта за групата биоциди „BPF_Iodine_VET“, съгласно определеното в приложението към Регламент за изпълнение (ЕС) 2019/1844. Уведомлението бе заведено в Регистъра за биоциди под номер на досието BC-VD058524-35.
 (4)
 На 9 юни 2020 г. Агенцията представи пред Комисията становище (4) относно предложените изменения в съответствие с член 11, параграф 3 от Регламент за изпълнение (ЕС) No 354/2013. В становището се стига до заключението, че измененията в съществуващото разрешение, поискани от притежателя на разрешението, попадат в категорията промени по член 50, параграф 3, буква а) от Регламент (ЕС) No 528/2012 и че след въвеждането на тези изменения условията по член 19 от посочения регламент продължават да са изпълнени. На същата дата Агенцията предаде на Комисията преработеното обобщение на характеристиките на биоцида на всички официални езици на Съюза, в съответствие с член 11, параграф 6 от Регламент за изпълнение (ЕС) No 354/2013.
 (5)
 Комисията е съгласна със становището на Агенцията и поради това е на мнение, че е целесъобразно да бъде изменено разрешението на Съюза за групата биоциди „BPF_Iodine_VET“.
 (6)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) 2019/1844 се заменя с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост